за изменение на списъка на въздушните превозвачи, на които е наложена оперативна забрана в границите на Съюза.
 (25)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Доминиканската република, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (26)
 В случай че постъпи важна за безопасността информация, разкриваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Казахстан
 (27)
 През 2016 г. въздушните превозвачи от Казахстан бяха заличени от приложение А към Регламент (ЕО) No 474/2006 (6).
 (28)
 Поради очевидното влошаване на надзора върху безопасността от страна на компетентните органи в Казахстан, през февруари 2020 г. Комисията започна консултации в съответствие с член 3, параграф 2 от Регламент (ЕО) No 473/2006. На заседанието му през май 2020 г. на Комитета на ЕС за авиационна безопасност беше представен общ преглед на състоянието на надзора върху безопасността в Казахстан.
 (29)
 Като следствие от заседанието на Комитета на ЕС за авиационна безопасност през май 2020 г. Комисията и Агенцията поддържаха постоянен контакт с Комитета за гражданско въздухоплаване на Казахстан (CAC KZ) и „Въздухоплавателна администрация на Казахстан“ АД (AAK) с цел събиране на допълнителни данни и информация. По-специално Комисията отправи запитване относно отнемането от страна на AAK на свидетелството за авиационен оператор (САО) на Sigma Airlines от съображения за безопасност.
 (30)
 На 16 октомври 2020 г. се проведе среща между Комисията, Агенцията, държавите членки и представители на CAC KZ и AAK. AAK представи цялостен преглед на своите функции, на провеждания надзор върху безопасността, включително актуализиран списък на притежателите на САО, регистрираните въздухоплавателни средства, произшествията, сериозните инциденти и авиационните събития, както и мерките за правоприлагане. Беше представен и преглед на дейностите по надзор, плановете във връзка с подбора и обучението на техническия персонал, както и относно стратегическия подход към техническото развитие в контекста на изграждането на капацитет в областта на авиационната безопасност. Освен това AAK информира за разработването на допълнителни процедури за надзор, за подобрено изпълнение на програмата за надзор върху безопасността и за предприетите стъпки за въвеждане на система за управление на качеството.
 (31)
 AAK обясни, че заедно с CAC KZ предприема действия за подобряване на надзора върху безопасността в Казахстан, включително за необходимото изменение на националната правна рамка, което следва да доведе до по-добро функционално разделение между двата компетентни авиационни органа (AAK и CAC KZ).
 (32)
 Въз основа на наличната към момента информация, включително оценките на Агенцията на разрешенията на ОТД и информацията, предоставена от AAK преди и по време на заседанието от 16 октомври 2020 г., изглежда, че са положени значителни усилия и се вземат адекватни мерки за справяне със ситуацията с безопасността в Казахстан. Като взема предвид предприетите до момента действия, Комисията ще продължи своя мониторинг и оценка на по-нататъшното развитие на ситуацията. В този контекст — със съдействието на Агенцията и държавите членки — Комисията възнамерява да проведе посещение